JohanHeinsen/ENO huggingface dataset:
Viborger Samler, 1849-01-16
Ostindien. Den sidste Overlandpost bringer Efterretninger fra Bombay af 3die Decbr. J Multan, har intet Afgjørende endnu fundet Sted. Den 6te og 7de Novbr. stormede Englænderne Fjendernes Forskandsninger, og endskjøndt en stor Deel af de engelske Hielpetropper deserterede under den heftige Kamp, stormedes dog Forskandsningerne. Fra den Tid og indtil den 20de Novbr., da Efterretningerne afgik fra Englændernes Leir, var Alt roligt. Først i Midten af Decbr. Maaned ville Englænderne operere med Eftertryk. Jmidlertid har Lord Gough overtaget Commandoen over det ved Dschenab sammentrukne, 22,000 Md. stærke og med 70 Kanoner forsynede Hovedcorps, saaledes at der nu staae i Pendschab 40,000 Md. i Felten med 200 Kanoner. Dog er den stærke Stad Peschawur falden i Fjendens Hænder, da Sikhstropperne, som stode der under Anførsel af den britiske Resident Lawrence have rebelleret og tvunget Residenten til at tage Flugten. Attock holdt sig endnu og Capt. Abbott forsvarede sig med sit svage Detaschement i Hizzariblandet. Schatter – Sing stod hiinsides Jndusfloden, hans Søn Schir – Sing imellem Deschenab- og Jndus. Dewan Mulratsch i Multan syntes fast besluttet paa at gjøre den yderste Modstand.
Viborger Samler, 1849-01-16
Storbritannien og Jrland. London, den 9de Jan. The Times melder Chevalier Bunsens Afreise til Berlin med den bemærkning at han skal indhente nye Jnstructioner til Underhandlingerne i London, ved hvilke Kongen af Danmark igjen skal udsones med sine rebelske Undersaatter." Gesandtens Fraværelse anslaaer Journalen til 14 Dage og i det høieste til 3 Uger, og den betegner hans Tilbagekomst som Signalet til en hurtig Bilæggelse af den Strid, som saalænge har sat Europas Taalmodighed paa Prøve. Den ministerielle Journal Globe omtaler Gesandtens Afreise i en egen Artikel, hvori den meddeler en Fremstilling af det slesv.-holstenske Spørgsmaal og vindicerer i samme Kongen af Danmark Souveraineteten ei alene over Slesvig, men, som det synes, ogsaa over Holsten ganske paa samme Maade, som den tilkommer Dronningen af England over Pfalzgrev skabet Lancaster. Tillige frakjender Journalen Hertugen, af Augustenborg enhver Arveret saavel til Slesvig som til Holsten. Fremdeles forkaster den ministerielle Journal Hertugdømmernes Paastand om deres Uadskillelighed. For Tydskland, siger Globe, dreier Alt sig derom, at det vil erobre sig en Udførselshavn ved Østersøen; det ønsker derfor at erobre Slesvig for at komme i Besiddelse af Flensborg.
Viborger Samler, 1849-01-16
I Hanover vil man vide, at det egentlige østerrigske Ministercabinet opholder sig i Brighton, hvor Fyrsten af Metternich skal have indrettet et fuldstændigt Cancellie.
Viborger Samler, 1849-01-16
Keiserdommet Østerrig. Efter Beretning fra Kremster af 7de Jan. skulle de Deputerede have fattet i Klubberne deres Beslutninger betræffende § 1 Grundrettighederne. Den cechiske Klub har besluttet ligefrem at nedlægge Protest imod Ministeriets Fremgangsmaade og erklæret, at Rigsdagen ei kan ansee sine Forhandlinger for frie. Den polske Klub skal have billiget denne Beslutning. Saaledes handler den yderste Venstre i fuldkommen Harmonie med den yderste Høire, og Centrerne ville neppe kunne modstaae Majoriteten, der anslaaes til 30 a 40 Stemmer. Nogle Deputerede skulle være tilsinds at anmode Keiseren om en Forfatning, liig den preussiske Constitution.
Viborger Samler, 1849-01-16
Fra Prag meldes, at Rygtet om den academiske Legions Opløsning har stadfæstet sig. Bresl. Zeit. vil vide med Bestemthed, at Universitetet, i Prag er ved et keiserligt Decret erklæret for et slavisk Universitet. De af Staten ansatte Professorer skulle vocere i det bøhmiske Sprog og kun de overordentlige Professorer tør docere i det tydske Sprog. Efter Frankfurter-Journal taler Meget for at antage, at ingen Majoritet i Rigsdagen i Frankfurt vil paadrage, sig Ansvaret for Ministeriet Gagerns Fald.
Viborger Samler, 1849-01-16
J Rigsdagsmødet den 9de Jan, modtog Forsamlingen, i Overeensstemmelse med Comiteebetænkningen, at give Tilladelse til en criminel Undersøgelse imod den Deputerede Würth af Sigmaringen.
Viborger Samler, 1849-01-16
Kongeriget Preussen. Den preussiske Rigsgesandt v. Camphausen er den 10de Januar ankommen til Berlin. Man siger, at han er hidkaldt for at meddele Raad i Spørgsmaalet om et Overhoved for Riget. Men efter Deutsch. Zeit, skal han tillige virke til at sætte en Grændse for de politiske Forfølgelser i Preussen.
Viborger Samler, 1849-01-16
De øvrige ny politiske Efterretninger blive, af Mangel paa Plads, meddeelte i det Nummer, der imorgen udkommer af denne Tidende).
Viborger Samler, 1849-01-16
Norge. Den 2den Jan, tidlig paa Aftenen faaes i Christiania et glimrende Meteor, der bevægede sig i Retningen fra Vest til Øst og endte med et længe rullende Dron og Udstrømning af en heel Deel Jldkugler, hvoraf en faldt ned paa Kirketaarnet i Oslo, dog uden at anrette Skade. Naturligviis ere alle overtroiske Mennesker grebne af Forfærdelse over dette Jertegn og ivrig beskjæftigede med at udfinde dets Betydning.
Viborger Samler, 1849-01-16
Choleraen i Bergen er ikke i Aftagende. Jfølge de sidste Beretninger dat. d. 28de Dec. beløb de Dødes Antal sig til 4050 af 65 Angrebne. J Juledagene laae en temmelig stærk og skarp Taage over Bergen.
Viborger Samler, 1849-01-16
Jndenlandske Efterretninger. Rigsforsamlingen. J den af Finantscomiteen afgivne Betænkning hedder det iblandt Andet: Udvalget, som, ifølge det Samme overdragne Hverv, ikke har troet at burde gjennemgaae Budgettet for 1849 i anden Hensigt end den, som ovenfor er antydet (at conferere Overslaget med Finantsministerens Fremstilling), og som derfor troer her endog at burde forbigaae de Bemærkninger, som Budgettet i sin Heelhed vilde foranledige, anseer sig ikke destomindre forpligtet til at udtale det som sin Overbeviisning, at den i Budgettet for 1849 for Hs. Maj. Kongens Civilliste udkastede Sum 743,600 Rbd. ingenlunde staaer i Forhold til Landets Kræfter. Men hertil kommer endnu, at ikke faa andre Udgiftsposter, der staae i nærmere eller fjernere Forbindelse med Civillisten, hvorfor de ogsaa i andre Lande enten ganske eller tildeels falde denne til Last, ere særligen opførte i Budgettet, hvorved den nævnte Udgiftspost i Virkelighed endnu betydeligen forøges. Vel føler Udvalget sig overbeviist om, at det danske Folk oprigtigen ønsker, at dets Konge maa kunne føre et standsmæssigt og fyrsteligt Liv, men det holder sig ikke mindre forvisset om, at det ogsaa er Folkets velbegrundede Anskuelse, at det Beløb, som efter nærværende Budget vil medgaae til Underholdningen af Regenten og hans Huus, er saa stort, at den danske Stat under almindelige Omstændigheder ikke bør overtage denne Byrde, og under de nærværende Forhold ikke vil være istand dertil, da ved den øieblikkelige Adsplittelse af de forskjellige Statsdele Udredelsen af det hele Beløb foreløbig maa falde paa de danske Provindser alene, hvilke i saa mange andre Henseender ere stærkt medtagne. Ligesom efter Udvalgets Overbeviisning Landet bør fortrøste sig til, at der ved den endelige Fastsættelse af Civillisten vil blive taget et tilbørligt strængt Hensyn til Statens Kræfter og Jndtægter overhovedet, saaledes kan Udvalget ikke andet end antage, at der i det fremlagte Budget for 1849 ligger en tilstrækkelig Opfordring for Rigsforsamlingen til for Hs. Majestæt at andrage paa: at Allerhøistsamme vil tage de danske Provindsers ved de forskjellige Stats deles Adsplittelse bevirkede finantsielle Stilling i Betragtning, og paa Grund heraf allernaadigst for det nærværende Aar betydeligen nedsætte den i Budgettet for Civillisten opførte Sum. Udvalgets Hovedindstillinger gaae dernæst ud paa: 1) At Finantsministeren bemyndiges til paa hensigtsmæssigste og billigste Maade at søge et Statslaan reist indtil en Sum af 7 Millioner Rbd., contant at modtage; 2) At Finantsministeren endvidere bemyndiges til i Decbr. Termin 1849 at udstede 4 Millioner nye Creditbeviser; dog at den først sammentrædende Rigsforsamlings Beslutning forbeholdes, saavel om bemeldte Creditbevisers Jndretning og Anvendelse som om den Skat, hvormed de skulle indfries."J Forbindelse hermed indstiller Udvalget, for Hs. M. Kongen at andrage paa: "At Allerhøistsamme vil tage de danske Provindsers ved de forskjellige Statsdeles Adsplittelse bevirkede finantsielle Stilling i Betragtning, og paa Grund heraf allernaadigst for det nærværende Aar betydeligen nedsætte den i Budgettet for Civillisten opførte Sum."
Viborger Samler, 1849-01-16
Om Partiernes Stilling i den danske Rigsdag, læses i den svenske Avis "Dagligt Allehaande, blandt Andet Følgende: "Bondevennerne, eller yderste Venstre - nogen ret og slet venstre Side existerer egentlig ikke – regnes til 30 a 40 Medlemmer. De holde deres Møder paa en Restauration i Vimmelskaftet og anføres af Balthazar Christensen og Gleerup. Tscherning staaer dem temmelig nær og leder dem i et og andet Spørgsmaal, men hører dog ikke med til selve Cliquen. Ree er raget uklar med dem, og synes ikke ret at vide, hvor han skal finde sin Plads. "Venstre Centrums" Forening, der udgjør Kjærnen af Jyderne og de gamle kjøbenhavnske Liberale, er den største; den har omtrent 80 mere eller mindre gode Hoveder." Bestyrelsen for dette Parti dannes af Hvidt, Bjerre, Ploug, Dahl og Jespersen; det holder sine Møder i Hotel d'Angleterre to Gange ugentlig. Saafremt denne Forening var lige saa godt organiseret, og saa enig som den første, vilde den have i sin Magt at afgjøre alle Spørgsmaal, thi den indeslutter i sig Forsamlingens absolute Majoritet. Men netop dens Talrighed gjør en fuldkommen Enighed umulig; man nødes til at lade alt flere og flere Spørgsmaal staae aabne, og bliver paa denne Maade selv staaende uden at komme videre. Høire Side" er svag, og giver kun faa Livstegn, ligesom den ei heller har nogen fast Organisation. David, Neergaard og Scavenius maae betragtes som dens Coryphæer.
Viborger Samler, 1849-01-16
Det farlige ved dette Parti er, at Ministrene mere og mere spille under Dækket med det, og at her ligesom andre Steder aabenbart er en Reaction tilstede i Tanken, som det kan blive haardt nok at imodstaae. Først prøvede den sine Kræfter paa Tschernings Udskrivningslov af 23de September. Nu har man kastet sig over Valgloven og arbeider for et aristocratisk Kammer istedetfor Lovudkastets Landsting. Snart skulle Kræfterne prøves."
Viborger Samler, 1849-01-16
Hs. Maj. Kongen har, paa Krigsministeres derom nedlagte allerunderdanigste Jndstilling, under 29de December 1858 allerhøist resolveret: 1), at den 1ste og 2den, den 10de og 12te Linie-Jnfanteri=Bataillon efterhaanden omdannes til lette Rufanteri=Batailloner, og benævnes den 1ste, 2den, 10de og 12te lette Jnfanteri-Bataillon, og at dem gives samme Bevæbning, Beklædning og tactiske Uddannelse som Jægercorpserne; 2) at, som Følge deraf, ogsaa den 1ste Reserve-Jnfanteri-Bataillon, ligesom den 6te Reserve-Jnfanteri=Bataillon, forsaavidt denne, ifølge de givne Bestemmelser, maatte blive dannet af den 10de og 12te Linie-Jnfanteri=Bataillon, med Tiden omdannes til lette Reserve-Jnfanteri-Batailloner, og 3.)at Officererne af det lette Jnfanteri faae Avancement til(Dpt.) fælleds med Jægerofficererne.
Viborger Samler, 1849-01-16
Det kgl. Artilleri vil for det Første blive forøget med to nye Batterier. – Efter Forlydende vil der ved Armeen blive oprettet et Ambulancecorps, bestaaende af 1000 Mand. Dette skal under Overlæggens Tilsyn commanderes af Capitain Holten Bechtholsheim. (Flp.)
Viborger Samler, 1849-01-16
Ifølge allerhøieste Resolution af 15de d. M. er derunder Finantsministeriet opretttet et Statsbogholderi, der skal træde i Virksomhed med næstkommende Aar 1849. og hvis Øiemed er, til enhver given Tid at kunne have en samlet Oversigt over Statens Jndtægts og Udgifts væsen i det Hele.
Viborger Samler, 1849-01-16
Theologisk Embedsexamen. Torsdagen d. 11te Januar. N. F. Engell Landabilis, C. D. A. Voigt, og H. S. N. J. Petersen Haud illand. 2di gr. (Af et Brev fra Slesvig.) J Gjennerbugten, i Nærheden af Apenrade, ligger en lille Ø, ved Navn BarsøNavnet er dansk og Befolkningens trofaste Sindelag svarer til Navnet. Ved Efterretningen og Opstandens Udbrud i Marts Maaned heisede Befolkningen paa BarsøDannebroge og har aldrig svigtet Couleur. Under hele Krigen var det denne Øes trofaste Befolkning, der ved enhver Leilighed søgte at gavne den danske Sag, og Peter Gran fra Barsø er et Navn, vel bekjendt hos enhver dansk Marineofficier, der har været med i 1848. Efter Vaabenstilstandens Afslutning søgte Øens Befolkning om at vorde underordnet Regjeringen i Sønderborg og androg paa, at det maatte tilstedes den, i Sønderborg at betale Skatter og Afgifter. Men intet Svar har Ministeriet havt tilovers for denne Øes trofaste Befolkning, der nu har modtaget Beviis paa, at man paa den anden Side ikke har glemt den, idet forhenværende Justitsraad Wardenborg har sluttet sin Embedsvirksomhed med at beramme Møde paa Fredag den 12te Januar, for at udpante Øens Befolkning og for der at inddrive Krigsskatten for den provisoriske Regjering. Det bør ei taales. (Kbhp.)
Viborger Samler, 1849-01-16
Baron v. Plessens Andragende ved Berliner-Hoffet med Hensyn til Erstatningssummens Udbetaling for Contributionerne i Jylland skal have frugtet; Udbetalingen kan ifølge et Berliner-Blad ventes med det Første. Den tydske Centralmagts Udenrigsminister har angaaende de slesvig-holsteenske Anliggender, især med Hensyn til Als og Ære, udstedt et mærkeligt Manifest, i hvis Slutning udtales, at Samme ikke har til Hensigt at saare en hæderlig Modstanders Følelser, men det skal for det nærværende Øieblik og for kommende Tider rense det tydske Navn for den mere end nødvendigt og billigt udspredte Bebreidelse, at Danmark kun har lidt under det ene Overgreb efter det andet, som Løn for den udviste Samvittighedsfuldhed med Hensyn til Tractatens Overholdelse og den Forsonlighed, som det har lagt for Dagen. Som Svar herpaa indeholder "Berl. Tid." en officiel Meddelelse af de i Anledning af Fællesregjeringens Jndsættelse og Vaabenstilstandens Misligholdelse fra denne Regjerings Side vexlede Noter.
Viborger Samler, 1849-01-16
"Børsenh. meddeler: En tilforladelig Reisende, som den 7de forlod Als, beretter, at Antallet af de derværende danske Tropper var aldeles uforandret. Kort iforveien var Dampbaaden "Skirner" seilet fra Sønderborg Nordpaa med flere tomme Transportskibe. Med utrættet Flid arbeides der paa Forskandsninger paa Øen. Jøvrigt var Alssund, paa Grund af den stærke Strømgang, endnu frit for Jis. En Deel af de danske Jægere uniformeredes saaledes som de slesvig-holstenske." Hidtilværende Soldat af 13de danske Liniebataillon, Henrich Speck fra Hohn, skal have afleveret sit Dannebrogskors, som han modtog af Hs. Majestæts egen Haand faa Dage efter Vaabenstilstandens Afslutning, paa Hütten Amtshuus.
Viborger Samler, 1849-01-16
En fra den danske Armee hjempermitteret Soldat i Nordslesvig fik forleden Dag et Par andre Mænd med sig og begav sig til den bekjendte Slesvigholsteener Petersen paa Nissumgaard ved Foldingbro for at forlange et Gevær tilbage, som denne for et Par Aar siden havde frataget ham som Krybeskytte. Petersen sendte Bud efter Geværet, som han havde solgt, og leverede det til Manden. Men om Natten bleve alle tre Mænds Huse omringede af Dragoner og to af Mændene førte fangne til Haderslev. Geværets Eier var derimod saa heldig itide at slippe derfra med bare Been. (Ribe Av.)
Viborger Samler, 1849-01-16
Den i Løverdags udeblevne Post modtoge vi først igaar Aftes, og inat og imorges ere de øvrige manglende Poster indtrufne hertil. Forsinkelsen hidrører fra Jisgang i Beltet.
Viborger Samler, 1849-01-16
Ordensdecorationer. Under 27de December 1848 ere Capt.-Lieutn. i Søetaten, C. A. Wulff, Kammerraad, Lærer ved Søcadet=Academiet, H. Rosing, Skibsbygmester, Dom. D. H. Funch, Constructeur, Dom. C. Henrichsen, og Varemægler F. Hoskjær allernaadigst udnævnte til Riddere af Dannebrogordenens 3die Classe. -
Viborger Samler, 1849-01-16
Under 29de f. M. ere Kammerjunker J. H. Baron v. Rosenkrantz, Auditeur ved Søetatens combinerede Ret, og Jægermester F. Lichtenberg til Løistrup allernaadigst udnævnte til Riddere af Dannebrogordenens 3die Classe.
Viborger Samler, 1849-01-16
Udnævnelser og Entledigelser. Marineministeriet. Under 22de December 1818 har Hans Majestæt Kongen allernaadigst resolveret: Capt. Næser udtræder af Armeens Detaille og sættes a la suite med Extra gaae; Capt. Dirckink=Holmfeld tillægges yngst Capt.'s Gage og overtager 2den Divisions 1ste Comp., som Capt. A. Meyer, fratræder; Capt. Lieutn. E. Krieger oprykker paa ældst Capt.Lieutnes Gage; Capt. Lieutn. C. Wulff tillægges yngst Capt.Lieutnes Gage og Premierlut. C. Krieger Premierluts Gage alt fra 1ste Januar 1849 at regne. - Under 27de f. M. har Hs. Maj. Kongen ligeledes allernaadigst resolveret: Capitainlieutenant Schierbech udtræder af Marinens Detail og ansættes paa fast Gage som Jnspectionsofficeer ved Reberbanen og Seildugsvæveriet; Capitainlieutenant Thulstrup og Premierl. Kinch sættes paa Grund af Svagelighed a la suite i Marinen, foreløbig paa 1 Aar, med Extragage, dog med Forbehold af ved forefaldende Vacancer igjen at kunne indtræde i deres Nr. i Marinen, hvis de i Løbet af dette Aar maatte gjenvinde deres Helbred; Capitainlieutenant Holm oprykker paa ældste Capitainlieutenants Gage; Capitainlieutenant Sommer tillægges Gage som yngst Capitainlieutenant; Premierlieutenant Holst udnævnes til Capitainlieutenant med yngst Gage; Secondlieutenanterne Obelitz, C. W. Schønheyder og J. C. Tuxen udnævnes til Premierlieutenanter med Gage, Alt fra 1ste Januar 1849 at regne.
Viborger Samler, 1849-01-16
Skibs-Efterretninger. Kjøbenhavn, den 11te Januar. Efterretninger fra Korsør af Gaarsdato meddele at Hamborgposten af 8de ikke kunde overføres fra Slipshavn paa Grund af Storm og Modvind.
Viborger Samler, 1849-01-16
Nyborg Bro er nu spærret af Jis. Slipshavn kan beseiles nedenfor Odden. – J Korsør Havn er endeel Jis, ligesaa Østerrenden. Paa Grund af Storm (SO.) og stærk Frost har Dampskibet ei kunne afgaae igaar. (Berl. Tid.)
Viborger Samler, 1849-01-16
Færgefarten fra Kallundborg er paa Grund af Jistilstanden, i Kallundborg Fjord indtil videre standset.
Viborger Samler, 1849-01-16
Thisted, den 6te Januar. Den 4de Januar ankom paa Nykjøbing Rhed, en Slup, J. Larsen af Grimstad, for at søge Vinterhavn, efter at have ligget 6 Uger i Canalen for Udgaaende. Lasten, der bestaaer af Byg, losses og Fartøiet vil bliver indiset i Havnen. – Jsen ligger nu overalt og vil snart kunne benyttes af Fodgængere. (Thist. Av.)
Viborger Samler, 1849-01-16
Copulerede i Heltborg Kirke, den 6te Januar: Exam, juris P. B. D. Fabricius og Enkemadame A. G. Hjardemaal, født Ebensgaard.
Viborger Samler, 1849-01-16
AVERTISSEMENTS. Bespiisningspengene, 12 Rigsbankskilling daglig, for det her i Byen indqvarterede militaire Mandskab, udbetales paa Raadhuset til de vedkommende Værter hver Fredag Eftermiddag fra Kl. 3 til 6, og hvormed tages Begyndelse førstkommende Fredag den 19de d. M. Magistraten i Viborg, den 13de Januar 1849. Chr. Koefoed. J. Hagemann.
Viborger Samler, 1849-01-16
At Restancelisten over Kongelige Skatter og Afgifter for Halvaaret fra 1ste April til 1ste October 1848 samt over den til sidstanførte Tid forfaldne Krigsskat af Amtet er mig tilstillet forsynet med Approbation til Jnddrivelse ved Udpantning, bliver herved bekjendtgjort med Anmodning til Restan terne om at indbetale forommeldte Skatter og Afgifter inden 14 Dage fra Dato. Byefogedcontoiret i Viborg, den 15de Januar 1849. Chr. Koefoed.
Viborger Samler, 1849-01-16
En ordentlig og dygtig Pige, der forstaaer Madlavning a., kan faae en god og behagelig Condition til Mai som Huusholderske i Aarhuus. C. Krogh. Fæstemand i Viborg.
Viborger Samler, 1849-01-16
Bekjendtgjørelse. Da det ved sidste Brandsyn er befunden, at flere af Byens Huus- og Gaardeiere ikke ere i Besiddelse af de befalede Brandredskaber, bekjendtgjøres herved til Efterretning for samtlige Gaard- og Huuseiere: At ifølge Reglementet for Brandvæsenet i Viborg af 30te Marts 1844 skal der ved ethvert Sted, hvis Assurancessum er indtil 500 Rbd. incl., være 1 Lygte, 1 Vandtønde, 1 Brandspand, fra 500 Rbd. til 1000 Rbd. være 1 Lygte, 1 Vandtønde, 2 dito, fra 1000 Rbd. til 2000 Rbd. incl. være 1 Lygte, 1 Vandtønde, 3 dito, og fra 1200 Rbd. og derover tillige i Brandstige og Brandhage; fra 2000 Rbd. til 3000 Rbd. incl. være 1 Lygte, 1 Vandtønde, 4 Brandspande, 1 Brandstige og 1 Brandhage; fra 3000 Rbd. til 5000 Rbd. og derover være 1 Lygte, 1 Vandtønde, 5 Brandspande, 1 Brandstige og 1 Brandhage. Vandtønderne maae være forsynede med et rundt Spundshul, af mindst 3 1/2 Tomme i Diameter samt med en dertil passende Prop, der idetmindste staaer 2 Tommer ovenfor Tønden og er fastgjort til denne ved en Jernlænke. De Spande, som anskaffes, maae være af Læder, da det ved Brugen har viist sig, at Halmspande ere yderst uhensigtsmæssige, Stigerne maae være forsynede med Jern pigge i de nederste Ender af Sidestykkerne. Alle Brandreqvisita bør derhos være forsynede med Brandassurance Nummeret paa den Gaard eller Eiendom, hvortil de høre. Endvidere opfordres alle Huus- og Gaardeiere til at lade Brøndene paa deres Eiendomme istandsætte forsaavidt de ved sidste Brandsyn ere befundne at have Mangler.
Viborger Samler, 1849-01-16
De som ikke inden 1ste April d. A. have anskaffet de manglende Brandredskaber og de som ikke inden 1ste September d. A. have istandsat deres Brønde, ville være Tiltale underkastede efter Anordningerne. Viborg Politikammer, den 13de Januar 1849. Chr. Koefoed.
Viborger Samler, 1849-01-16
Conversations-Lexicon af Kofod, ønskes tilkjøb af Bech, Degn i Roslev.
Viborger Samler, 1849-01-16
J de sidste 5 Uger af afvigte Aar er til Comiteen til Jndsamling af Bidrag til de i Krigen Saarede og de Faldnes Efterladte indkommet: . . 60 Rbd. 1 Mk. - s. Tidligere er ialt indkommet . . . . 18 – – 12 – Efterladte indkommet: . . 60 Rbd. 1 Mk. - s. Tidligere er ialt indkommet . . . . 18 – – 12 – Det hele Beløb, som er indbetalt til Comiteen udgjør saaledes. . 857 Rbd. 2 Mk. 12 s. Desuden har jeg i den senene Tid modtaget ved Hr. Pastor Øllgaard fra Rind Sogn 13 Rbd. 5 Mk. 8 s. og ved Hr. Bogtrykker Wissing, for 7 Tdr. Rug, som ere skienkede.
Viborger Samler, 1849-01-16
af Proprietair J., det herfor erholdte. Beløb . . . . . . 23 – 2 – . - Tidligere har jeg udenfor Comiteen modtaget fra forskjellige Jnden- og Udenbyes Personer 326 – – 1 – 363 Rbd. 1 Mk. 9 s. Det hele af mig modtagne Beløb udgjør følgelig 1220 Rbd. 4 Mk. 5 s. Heraf har jeg efterhaanden afsendt til Centralcomiteen til Understøttelse af udcommanderede Land- og Søkrigeres Familier, de Saarede og Qvæstede og de Faldnes Efterladte 1087 Rbd. 1 Mk. 11 s., og den tilbagestaaende Sum vil blive afsendt med en af de første Pakkeposter; hvorefter specificeret Regnskab for den hele Jndsamling snarest muligt vil vorde aflagt. Viborg, den 3de Januar 1849. N. Tang. Ræste Avis udgaaer imorgen. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-01-17
Stifts-Tidende. Fiborg. Forsendes med Brevposten i Danmark og Hertugdømmerne. Onsdagen den 17. Januar 1849. Nr. 10. 77 Aarg.
Viborger Samler, 1849-01-17
Udenlandske Efterretninger. Storbritannien og Jrland. Hertugen af Wellington, som efter Rygtet allerede var død, lider af en ubetydelig Forkjølelse. Gridstheden efter Guldet i Californien begynder ogsaa i England at slaae Rødder. Mange Jndivider have allerede meldt sig som Passagerer til det nye Guldland, og efter the Globe have allerede fire Selskaber dannet sig for at gaae paa Jagt efter Guld i Californien. J Birmingham ere indløbne betydelige Ordres fra Nordamerica.
Viborger Samler, 1849-01-17
Frankerig. Paris, den 10de Jan. Udenrigsministeren har i Nationalforsamlingen afgivet Erklæringer, sig teende til at forsvare Ministeriet imod de nærgaaende Beskyldninger, hvormed Ledru-Rollin paa ny er fremtraadt imod Præsidentens Cabinet.
Viborger Samler, 1849-01-17
Nationalforsamlingen har forkastet Valget af Lucian Bonaparte (den 3die Søn af Lucian Bonaparte og Broder til Caninno), fordi flere grove Uregelmæssigheder vare forefaldne ved Valget. 3 pCt. 45. 80; 5 pCt. 75. 45.